Rangsang Tuban (Hanacaraka)/Kaca 59


Alihaksara
/kaca 059/

maoni karsanipun sang prabu ; awit sang nata taksih simpen wewados ; sampun ngantos kajoḍeran karsanipun déning pamambenging pepatih ; 
mila ; amilaur ngangkat bupati tamping ;  aling alingipun ; misuḍa ḍateng waris ingkang wajib ;  inggih punika ; putraning patih ingkang sepuh piyambak ;  wondéning karsanipun sang prabu ; ing dalem batos raden udakawimba baḍé  kasirnakaken ; 
kacariyos ; raden udakawimba sampun yuswa gangsal welas tahun ;  diwasa ; kalawun lawun tanpa pinardi ḍateng ingkang rama sang prabu ;  sang bagus ; wiwit agrahita ;  sepen ing pangajengajeng ; yenta kaangkata pangéran dipati anom ; 
awit ; sanget dipun ceri eeri ḍateng ingkang rama sarta asring sinungan ujar ingkang angeres ersi turasing ratu angkara ;  raden udakawimba ; puteg ing galih ;  ḍateng ingkang ibu ; boten sakangsalan ; awit kirang kulinanipun ; 
kalihdené  malih ; ingkang ibu sanget ajrih ḍateng ingkang rama ;  osiking galih boten sandé  baḍé  sangsaya kadaut daut risaking sarira ; bilih ngantepi pasuwitanipun ḍateng ingkang rama ;  prasasat angentosi timbuling watu item ; raden udakawimba ing wanci dalu anis saking kadipaten tanpa 

jv Basa Jawa (Javanese)
Rangsang Tuban